Bursa amerikane gjatë viti 2013
Tregjet pësuan rritje të ndjeshme ndërsa shkohet në vitin e ri
Tregjet e burses amerikane realizuan fitime të fuqishme gjatë 2013 duke u rritur me rreth 30 përqind që nga janari. Vendimi i Rezervës Federale për të pakësuar paketën stimuluese duke filluar në janar, u dha investitorëve edhe më shumë kurajo. Analistët janë të kënaqur me vitin që po lëmë pas dhe pak të shqetësuar për vitin 2014. Shifrat e bursës, siç shihen në këtë ekran në sheshin Times tregojnë gjithçka. Analistët thonë se rritja e bursës i dedikohet vendimeve të Rezervës Federale. Peter Cardillo është ekonomist me përvojë me firmën Rockwell Global Capital. John Allison është shef i kompanisë Unio Holdings. Kjo tabelë tregon rritjen e tregut gjatë vitit. Por çfarë do të ndodhë gjatë 2014? John Allison me firmën Unio Holdings thotë se pakësimi i paketës stimuluese me 10 miliard dollarë mund të ketë efekt negativ tek bursa. Shumica e analistëve janë dakord që njerëzit duhet t’i mbajnë paret në bursë dhe disa thonë se është kohë e mirë për të blerë. Profesor Stephen Brown me Shkollën e Biznesit në Universitetin e Nju Jorkut mbështet teorinë për investimet afatgjata në bursë. Tregu dhe shumica e investitorëve nuk e pëlqejnë pasigurinë. Vendimi i fundit i Rezervës Federale për pakësimin e stimujve dhe mbajtjen e interesit të ulët është një përpjekje për të eliminuar pasigurinë, për të mbështetur rritjen ekonomike dhe për t’i dhënë besim mbarë botës.